Ego Cuno de Los notum facio omnibus presentes litteras inspecturis quod ego dedi me et mea, ubique fuero, Johanni, comiti Burgundie et domino Salinensi, et heredibus suis im perpetuum, ita quod nullo tempore alium dominum potero facere. Et pro emenda omnium que dicto comiti forefeceram, teneor propriis sumptibus facere quoddam molendinum apud Vuillafens, cujus medietas mea erit et altera medietas predicti comitis et suorum. Et quia sigillum non habeo, presentibus litteris apponi feci sigilla virorum venerabilium thesaurarii et officialis Bisuntini, in testimonium veritatis. Actum anno Domini Mº CCº XXXº VIIIº.